
INTRODUCTIO  HISTORICA. 

Anno  hujus  saeculi  tricesimo  Kopp  primus  malum 
quoddam  descripasit  asthmaticum,  quod  a causa  effi- 
ciente asthma  nominavit  thymicum.  Expositio  hujus 
mali,  quam  edidit,  admodum  clara  et  perspicua  plu- 
rimis placuit  medicis  eosque  memores  reddidit  se 
ipsos  jam  similes  vidisse  et  curasse  casus,  quorum 
naturam  et  originem  antea  haud  novissent.  Eodem 
fere  tempore,  quo  Kopp  observationes  suas  in  pu- 
blicum protulit,  Marsh  (1)  multos  apposuit  casus. 
Nominat  enim  morbum  affectionem  spasticam  rimae 
glottidis  et  multos  medicos  vetustiores  idem  jam  ob- 
servasse, docet,  e.  gr*  Cheyne,  Kellie,  Porter, 
R i c h t e r. 

Volumen  glandulae  thymi  adauctum  pro  causa 

(1)  Dublin  Hospilat  Reports  and  Communications.  CJerson 
«t  Julius  Magazin  XXII,  585. 

habendum  esse  asthmatis  thymici  proxima,  jam  no- 
vit Alex.  Iiood  (l). 

Caspari  et  P agens  te  c her  (2)  plures  retu- 
lerunt casus  antea  jam  observatos,  quibus  K oppii 
descriptionem  confirmabant,  etsi  de  mali  origine  non 
ejusdem  profitebantur  sententiam.  Deinde  Con- 
radi  (3),  Schneider  (4),  Briick  (5),  Pitt- 
schaft(6),  Wunderlich  (7),  Brunn(8),  Korn- 
maul  (9)  nobis  tradiderunt  aliorum  casuum  descri- 
ptiones. 

Jam  ante  saeculum  autem  Richa  (10),  Ver- 

/ ' ... 

dries  (11)  et  Hert  (12)  magnitudinem  glandulae 

(I)  Edinburgh  Journal  of  medical  Science.  Gerson  et  Ju 
lius  Magazin  XIV,  72. 

, (2)  Heidelberger  Klin.  Annalen,  VII,  2. 

(3)  Giittinger  gelehrte  Anzeigen  1832.  No.  32. 

(4)  IMedic,  Conversalionsblatt  von  Hohnbainn  und  J ahn 
1830.  No.  46. 

(5)  ibid.  1832.  No.  22. 

(6)  ibid.  1832.  No.  28. 

(7)  Correspondenzblatt  des  Wilrtembergischen  Xrztlichen  Ver- 
eius  1832.  No.  7. 

(8)  Casper’s  Wochensclirift  1833.  N.  49. 

(9)  Inauguralabhandlung  uber  das  Asthma  thymicum.  Zwei- 
brlicken  1834. 

(10)  Constitutiones  epidemicae  Taurinenses  1723.  III.  107. 

(II)  Di  ssertatio  de  asthmate  puerorum.  Giessen  1726. 

(12)  ibidem  s.  Giittinger  gelehrte  Anzeigen  1832.  No.  32. 

thymi  enormem  causam  accusarunt  oppressionis  pe- 
ctoris infantuin  parvorum  saepius  occurrentis. 

Sed  non  omnibus  ab  his  scriptoribus  enarratis 
casibus  nomen  asthmatis  thymici  jure  tribui  potest, 
saepius  enim  status  plane  contrarios  hoc  nomine  no- 
tatos et  adumbratos  invenimus,  ita  ut  plures  adhuc 
observationes  colligere  et  accuratiores  disquisitiones 
anatoinieo-physiologicas  instituere  nos  oporteat. 

Kopp  in  tractatu  de  asthmate  thymico  maxima 
cuin  diligentia  omnes  attulit  casus  prius  jam  descri- 
ptos, verisimillime  huic  morborum  speciei  adnume- 
randos,  quos  autem  auctores  non  recte  cognoverint 
et  sub  alio  interdum  nomine  divulgarint. 

Sic  legimus  in  libris  Felicis  Pia  teri  (1): 
«Suffocatio  a struma  interna  abscondita  circa  jugu- 

i 

lum.  Filius  Marci  Peresii  quinque  menses  natus, 
bene  habitus,  nullo  praecedente  alio  affectu  subito 
cum  stridore  et  respirationis  difficultate  e medio  sub- 
latus est;  quo  genere  mortis  prius  quoque  cum  duos 

amisisset  filios  causam  scire  cupiens , ipso  rogante, 

■* 

pectus  aperuimus  et  in  regione  juguli,  glandulam 
illius  loci  in  strumam  quandam  magnam,  unciam  unam 

(1)  Observationum  in  hominis  affectibus  jtlerisque  etc.  libri 
tres.  Basii.  1614.  8.  pag,  172. 

cum  semisse  pendentem,  spongiosam,  venisque  refer- 
tam et  quae  beneficio  membranarum  duntaxat  vasis 
maximis  illis  juxta  jugulum  ascendentibus  adhaere- 
bat, excrevisse,  deprehendimus,  carniformi  quadam 
materia  et  sanguine  oppleta,  quo  subito  irruente, 
strumamque  illam  dilatante  adeo  ut  vasa  illius  loci 
premeret,  suffocatum  fuisse  infantem  judicavimus.^ 
Huncce  casum  asthmati  thymico  esse  annumerandum, 
vix  dubitare  quis  potest.  Joannes  Pet.  Frank(l) 
»In  asthmate,  inquit,  ut  nominant,  puerili  glandulas 
bronchiales  praeter  sanitatis  modum  turgidas,  ma- 
xime vero  thymum  insigniter  tumefactum  invenerunt 
anatomici,  ita  quidem,  ut  totam  fere  anterioris  pe- 
ctoris regionem  illa  occupaverit.  A tergo  quidem 
aspera  arteria  facilius  comprimi  potest,  interiin  et 
ab  interiore  facie,  ut  exempla  docuerunt,  tam  a sar- 
comate, quam  a glandula  thymi  ingente,  tophis  cre- 
taceis referta,  illa  compressa  fuit.tc 

Dr.  Eck  (2)  casum  affert  sub  nomine  asthmatis 

(1)  !>e  curandis  hominum  morbis  **|)itome.  Volum ; 1 — IX. 
Mannlieimii,  Ticinii,  Tubingae  et  Viennae  1792  — 1821,  L.  VI. 
P.  11.  i>.  175.  squ. 

(2)  AufsStze  unii  Beobaelitungen  iin  Gebiet  der  Heilkunde 
elc.  Gr&tz.  1816. 

i 

Abhandlungen  im  Fache  der  Gerichtsarzneikundo.  GrSIz  1823,  8. 

Miliari,  cujus  decursus  et  exitus  autem  maxime  cum 
descriptione  asthmatis  thymici  K oppii  congruit. 

Plui  *es  adhuc  casus  invenimus  descriptos , a 
Scliall gruber  (1)  in  operibus  Rustii  in  capite: 
»Casus  glandulae  thymi  magnitudinis  praeternatu- 
ralis.« 

i 

Ilisce  annotationibus  observationibusque  priori- 
bus autem  laudi  K oppio  tribuendae,  quod  primus 
huncce  morbum  diserte  constituerit  nihil  detrectatur. 

/ t J < 

> I 

SYMPTOMATOLOGIA. 

Asthma  thymicum,  quod  maximo  jure  asthma 
K oppii  nominare  licet,  aetati  infantili  est  peculiare, 
infantes  inde  ab  hebdomade  aetatis  tertia  usque  ad 
annum  primum  et  dimidium  corripere  solet,  praecipue 
autem  inter  mensem  quartum  et  decimum  eos  adori- 
tur. Constat  in  spasmo  quodam  pectoris,  maxima 
cum  anxietate  conjuncto.  Subito  respiratio  suppri- 
mitur , quae  tunc  exilis  tantum,  sibilans,  incompleta 
auditur,  llaec  respiratio  voci  illi,  quam  edunt  in- 
fantes tussi  convulsiva  laborantes,  maxime  similis 


(1)  Magaziu  fur  «lie  gesammle  Heilkuiule.  Btl.  XX.  (1825.) 
Heft  1.  j>ag.  IIT. 

est,  sed  multo  tenuior  et  magis  superficialis.  In 
paroxysmis  vehementioribus  respiratio  plane  deficit. 

Omnes  paroxysmi  secundum  Koppii  observa- 
tiones voce  quadam  acutissima  ordiuntur,  quae  su- 
bito interrumpitur  completa  respirationis  oppressione, 
breve  tempus  perdurante,  qua  finita  infantes  quasi 
de  doloribus  jam  praeteritis  plorare  videntur.  Hoc 
signum  a Ivoppio  prolatum  pathognomonicum,  a 
multis  aliis  auctoribus,  qui  postea  de  asthmate  thy- 
mico disseruerunt,  non  semper  observabatur  5 conten- 
dunt e contrario,  paroxysmum  multo  saepius  hac  voce 
edita  finiri,  ita  ut  per  eam  respiratio  antea  suppressa 
restituatur;  tamen  omnes  consentiunt,  eam  huic  morbo 
esse  peculiarem  et  pro  signo  habendam  pathognomo- 
nico.  Ceterum  omnis  paroxysmus  symptomata  re- 
spirationis difficilis  et  oppressae  praebet.  Aegrotu- 
lus  totum  reclinat  corpus,  interdum  etiam  humi  pro- 
cumbit. Oculi  sunt  torvi;  facies,  maximam  experi- 
mens  anxietatem  et  vehementissimum  dolorem,  cae- 
rulea fit,  aut  livida.  Pollices  in  manuum  volas  sunt 
inversi,  manus  et  pedes  frigidi,  interdum  etiam  se- 
cessus occurrunt  involuntarii.  Pulsus  parvus  est, 
debilis,  intermittens,  inaequalis;  cutis  mollis,  frigida, 

sicca  , sub  finem  tactum  paroxysmi  praesertim  in 
fronte  et  in  naso  guttulis  sudoris  obtecta. 

Ko.pp  in  omni  asthmatis  genuini  paroxysmo  lin- 
guam ex  ore  porrectam  inter  labia  esse  positam, 
contendit  et  hoc  quidem  signum  habendum  esse  pa- 
thognomonicum  putat,  quod  alii  autem  negant,  aut 
in  casibus  certe  ab  iis  descriptis  non  observarunt. 

Cordis  ictus  haud  persentiri  in  paroxysmo  pu- 
tat Kopp,  quod  tamen  in  infantibus  prorsus  sanis 
difficillimum  etiam  est.  Quivis  paroxysmus  per  ho- 
rae minutum  unum  et  dimidium,  ad  duo  aut  tria 
perdurat,  quibus  elapsis  respiratio  redit.  Infantes 
tunc  secundum  Koppii  observationes  flere  solent, 
uti  alio  tempore,  aut,  quod  alii  contendunt,  uti  jam 
dixi,  peculiarem  illam  proferunt  vocem  subtilissimam 
acutissimam.  Deinde  autem  aegroti  bene  se  habere 
solent,  rident,  ludunt  et  prorsus  hilares  sunt.  Qui 
autem  constitutione  utuntur  debili,  cum  paroxysmus 
fuerit  vehementissimus,  lividi  manent,  defessi,  so- 
mnolenti. 

1 

AETIOLOGIA. 

In  omnibus  cadaveribus  prae  aliis  apoplexiae 
symptomatibus  permagna  semper  invenitur  glandula 

thymus  et  in  longitudinem  et  in  latitudinem  maxime 
patens.  Saepe  totam  superficiem  tracheae  anterio- 
rem, cordis  et  vasorum  majorum  tegit,  ita  ut  ad  dia- 
phragma descendat.  Si  crassities  glandulae  valde 
est  aucta,  alter  pulmo  saepius  retro  ad  posteriorem 
thoracis  parietem  compressus  deprehenditur.  Inter- 
dum glandula  thymus  cum  arteria  aspera,  aut  cum 
arteriis  et  venis  thoracis,  aut  colli,  concrevit  easque 
tanquam  annulus  cingit.  Maxima,  quam  invenerunt, 
glandula  thymus  a Kornmaul  observata,  pondus 
adaequabat  drachmarum  quatuordecim,  alia  a Felix 
Pia  ter  commemorata  unciae  unius  et  dimidiae. 
Aliam  observavit  Ilirsch  ponderis  drachmarum  no- 
vem et  dimidiae,  aliam  Kopp  et  van  Velsen  un- 
ciae unius ; ceterae  in  libris  allatae  pondus  habuerunt 
sex  aut  septem  drachmarum. 

Tela  glandulae  ipsa  aut  plane  normalis  reperi- 
tur,  aut,  quod  crebrius  esse  solet,  solidior,  magis 
carnosa  et  rubra  exstat. 

Casus,  in  quibus  thymus  tantam  obtinuit  magni- 
tudinem, ut  pulmonibus  compressis  respiratio  oriri 
plane  non  possit,  et  infantes  pluribus  suffocationis 
insultibus  succumbentes  debilem  et  apoplecticorum  si- 
milem edentes  vocem  sub  deglutitionis  difficultati- 

bus  morerentur,  aut  in  quibus  tela  glandulae  scirrho- 
sam,  tuberculosam,  cartilagineam,  aut  ulcerosam  prae- 
buit indolem,  asthmati  thymico  vix  erant  adnume- 
randi.  Nam  istae  degenerationes  glandulae  patho- 
logicae minime  aetati  infantili  peculiares  sunt,  sed 
quavis  vitae  aetate  occurrere  possunt. 

Augmentum  illud  glandulae  pathologicum  cau- 
sam morbi  proximam  sistere,  haud  dubitari  poterit. 
Glandulam  maxime  amplificatam  pressione  pulmonum, 
cordis  vasorumque  majorum  sanguinis  circulationem 
maxime  impedire  debere,  quisque  facile  intelligit.  In 
infantibus  cor,  magis  in  media  thoracis  regione  po- 
situm, prorsus  post  glandulam  thymum  crassescen- 
tem et  expansam  locum  tenet,  ita  ut  pressioni  ejus 
maxime  sit  obnoxium. 

Si  igitur  glandulae  moles  adaucta  magis  ad  la- 
tus utrumque  data  occasione  expansa,  nisu  pulmonum 
eorumque  extensione  iterum  ad  regionem  mediam 
comprimitur,  valde  premat  cor  et  vasa  ex  eo  pro- 
deuntia, necesse  est.  Hac  compressione  autem  mo- 
tus organorum  circulationem  efficientium  maxime  im- 
peditur, quo  circuli  minoris  impedimento  respiratio 
libera  prorsus  supprimitur.  Oritur  anxietas  et  vox 
illa  subtilissima  in  larynge  spasmo  affecto.  Actio 

pulmonis  vitalis  autem  postea  hoc  impedimentum  aut 
superat  et  glandulae  molem  adauctam  in  medium  re- 
primit, aut  impedimentum  circulationis  et  respiratio- 
is  suppressio  nimis  longum  temporis  spatium  per- 
durat, ita  ut  apoplexia,  accedentibus  cerebri  affectio- 
nibus, vitam  subito  auferat.  Omnia  haec  perbene 
\ 

demonstrant,  quomodo  tieri  possit,  ut  insultus  prae- 
cipue post  somnum  modo  finitum  exoriantur. 

Inter  somnum  cordis  vasorumque  motus  et  re- 
spiratio tranquilliores,  debilioresque  sunt,  quo  facile 
fieri  potest,  ut  glandula  antrorsum  compressa  magis 

expandatur  pulmonesque  ad  posteriorem  pectoris  par- 

\ 

tem  reprimat. 

Somno  autem  finito,  circulatio  sanguinis  et  re- 
spiratio alacriores  redduntur  et  actio  pulmonum  mas- 
sam glandulae  expansam  versus  mediam  partem  ite- 
rum comprimere  studet,  ita  ut  haec  ipsa  compressio- 
nem cordis  vasorumque  facile  efficiat,  quo  insultus 

illi  asthmatici  modo  supra  descripto  procreantur. 

/ - - 

Causam  disponentem  praesertim  scrophulosin  ha- 
bere debemus.  Infantes  coloris  cutis  pellucidi,  albidi, 
musculis  laxis,  fonticulis  latis  instructi,  maxime  ad 
asthma  thymicum  vergunt.  In  pluribus  ab  auctoribus 
enarratis  casibus  matres  erant  debiles,  saepius  phtlii- 

sicae,  et  si  infantes  ipsi  erant  robusti,  tamen  pluri- 
mum nati  erant  parentibus  scrophulosis. 

In  infantibus  scropliulosi  laborantibus  saepissime 
pulmones  tuberculosi  affecti  sunt,  ita  ut  difficillime 
plane  excoli  et  resistentiam  glandulae  thymi  vincere 
possint,  unde  evenit,  ut  haec  justo  major  maneat, 
dum  in  infantibus  sanis  promptiore  et  liberiore  evolu- 
tione pulmonum  substantiae  atque  functionis  magis 
magisque  glandula  comprimitur  talique  modo  ad  re- 
sorptionem quasi  adigitur. 

Negari  autem  altera  ex  parte  non  potest,  haec 
momenta  non  semper  causam  praebere  asthmatis  thy- 
mici, cum,  tam  saepe  occurrentibus  pulmonum  cordis- 
que morbis,  id  ipsum  multo  saepius  medicis  occurre- 
ret. Certo  etiam  desorganisationes  instrumentorum 
respirationis,  pulmonum  cordisque  morbi,  saepius  ma- 
jore glandulae  thymi  magnitudine  procreantur. 

Dispositionem  hereditariam  secundum  K o p p i i alio- 
rumque virorum  clarissimorum  observationes  suspicari 
licet  5 nam  multi  auctores  semper  plures  in  eadem 
familia  observarunt  hujus  morbi  casus,  quo  modo  hoc 
fierii  autem  possit,  nescimus,  et  expositionem  hujus 
rei  perscrutationibus  relinquamus  physiologicis,  adhuc 
instituendis.  Ex  infantibus  pueri  praecipue  ad  hanc 

asthmatis  speciem  vergere  videntur.  In  iis  etiam 
alii  glandulae  thymi  morbi,  suppuratio,  induratio, 
magnitudo  aucta,  saepissime  occurrunt.  E sexaginta 
casibus  in  tractatu  K o pp  ii  allatis  quadraginta  octo  in 
genere  observabantur,  nam  pueri  etiam  ab  infantia 
prima  morbis  organorum  respirationis  magis  expositi 
esse  solent,  quam  puellae.  Causas  occasionales  sae- 
pissime  praebent  systematis  bronchialis  morbi,  ad 
quos  omnes  infantes  magnam  ostendunt  dispositio- 
nem: bronchitis,  angina  membranacea,  tussis  convul- 
siva,  catarrhus  pulmonum,  morbilli  et  alii. 

Asthma  thymicum  saepenumero  infantes  corri- 
piebat, qui  antea  talibus  laboraverant  morbis;  in  aliis 
casibus  certo  veheraentiorein  reddiderunt  morbum  re- 
cidivum, si  jam  per  multos  menses  ejus  paroxysmi 
plane  defuerant. 

Gravior  dentitionis  irritatio,  mala  scrophulosa,  ex- 

l 

culta  digestionis  et  assimilationis  turbatio,  multum  in 
morbo  evolvendo  valent. 

Ouid  sit,  quod  morbi  paroxysmi  praecipue  irruant, 
cum  infantes  e somno  expergiscantur,  supra  jam 
exposui. 

Deinde  etiam  exoriri  solent  post  exspirationem 
validiorem,  post  vehementem  clamorem,  aut  cum  in- 

ter  lactationem  lactis  aliquid  in  tracheam  illapsum 
est,  quae  quidem  omnia  eandem,  quam  descripsi,  in- 
ter glandulam  thymum  et  pulmones  procreant  dis- 
proportionem. 

/ 

Plurimi  ab  auctoribus  allati  casus  in  familiis  or- 
dinis nobilioris  observati  sunt,  cujus  rei  causa  in  eo 
esse  videtur,  quod  homines  ordinis  inferioris  valetu- 
dinis infantium  curam  habere  solent  minus  solli- 
citam: nam  causae  asthmatis  thymici  praedisponen- 
tes,  mala  scrophulosa  et  atrophica,  multo  saepius  in 
familiis  occurrunt  inferioris  ordinis  et  multi  horum 
hominum  infantes  certe  mortui  sunt,  quin  medici 
axilium  petierint,  ita  ut  malo  aliud  nomen  sit  impo- 
situm. 

» / 

DIAGNOSIS. 

Asthma  thymicum  cum  paucis  tantum  aliis  con- 
fundi potest  morbis,  quos  quidem  breviter  enumerabo 
et,  quomodo  noster  ab  iis  distingui  possit,  exponam. 

1.  Asthma  Miliari  plane  aliam  praebet  paroxys- 
morum rationem,  quippe  qui  per  longius  perdurent 
temporis  spatium,  decursus  mali  totius  multo  acutior 
est.  Asthmatis  species  a Millaro  descripta  plerum- 
que infantes  a primo  usque  ad  decimum  tertium  an- 
num corripit,  rarissime  juniores  aut  adultiorcs. 

Primus  paroxysmus  post  somnum  intrare  solet, 
cum  maxima  respirationis  difficultate.  Urina  excer- 
nitur limpida,  alvus  est  obstructa,  pulsus  initio  paul- 

lulum  tantum  mutatus,  deinde  parvus,  celer  et  debi- 

* \ 

lis.  Nisi  paroxysmus  tussi,  vomitu,  aut  sternutatione 
finitur,  saepissime  aegroti  ei  succumbunt.  Post  pa- 
roxysmum aegroti  sunt  tristes,  timidi,  morosi.  Mor- 
bus per  octo  vel  decem  dies  protrahitur,  nisi  jam 
primus  aut  secundus  paroxysmus  laborantes  necave- 
rit. Clamor  ille  characteristicus  in  asthmatis  thy- 
mici paroxysmis,  porrectae  linguae  inter  dentes  si- 
tus peculiaris,  perfecta  sine  ullis  doloribus  intermis- 
sio, plane  deficiunt  et  certam  eruunt  diagnosin. 

Ceterum  autem  existentia  asthmatis  Miliari  a 
viris  doctissimis:  Albers,  Joa.  Frank,  Stie- 
bel  (1)  in  dubium  vocata  est,  ita  ut  accuratior  de- 
scriptio diagnostica  adhuc  desideretur. 

2.  Goelis(2)  symptoma  describit  hydrocephali 
chronici,  quod  maximam  praebet  cura  asthmate  thy- 
mico similitudinem.  Aegroti  saepius,  si  e somno  expa- 
vescunt, si  tussi  vexantur,  si  plorant,  aut  corpus 

(1)  Rust’i  siagazin.  XX. 

(2)  Ueber  die  vorziiglichen  Krankhciten  des  kitidlichen  Al- 
lers,  2te  Ausgalie  1B24.  II.  S.  42. 

vehementer  movent  , oppressione  respirationis  corri- 
piuntur , rigent  et  corpus  colore  obducitur  cae- 
ruleo , per  breve  tempus  jacent  sine  ulla  respi- 
ratione , donec  haec  cum  clamore  altissimo  re- 
deat. Saepius  talis  paroxysmus  necat  laborantes. 
Alia  hydrocephali  signa  et  symptomata  diagnosin 
confirmare  debent. 

Hood,  Meckel  et  Haugsted  saepenumero 
cum  hypertrophia  glandulae  thymi  se  invenisse  com- 
memorant aquae  in  cerebro  accumulationem,  ita  ut 
in  sectionibus  hydrocephalo  mortuorum  exploratio 
thymi  accuratior  commendanda  sit.  Fortasse  uter- 
que status  morbosus  conjunctus  esse  solet. 

3.  Facilius  asthma  thymicum  confundi  poterit 
cum  statu  quodam  asphyctico,  qui  infantes  saepius 
inter  fletum  subito  corripit.  Paroxysmus  incipit  cla- 
more aliquo  altissimo,  post  paucas  respirationes  in- 
completas et  difficillimas  respiratio  plane  supprimitur. 
Facies  rubore  notatur , deinde  fit  livida,  venae 
intumescunt,  palpebrae  plurimum  sunt  clausae,  man- 
dibula dependet,  caput  ab  uno  ad  alterum  latus  nu- 
tat, interdum  leves  observantur  motus  digitorum  la- 
biorumque convulsivi.  Pulsus  initio  parvus  et  acce- 

2* 

leratus  invenitur,  secessus  urinae  involuntarius.  Post 
breve  tempus  sudor  intrat  copiosus,  pectus  spasmo 
elevatur  et  respiratio  cum  alta  clangente  inspiratione, 
pluries  interrupta,  redit  Hoc  malum  eodem  modo 
quo  paroxysmus  asthmatis  thymici,  inter  fletum  ex- 
oritur, nec  deficit  clamor  ille  altissiinus;  in  familiis 
denique  nonnullis  quasi  hereditarium  occurrit.  Fin- 
gerhuth(l)  hoc  malum  exoriri  fortasse  putat,  cum 
glandula  thymus,  ceterum  normalis,  persistat  usque 
ad  primam  aetatis  puerilis  periodum,  eodem  modo 
quo  asthma  thymicum  producatur,  si  glandula  thy- 
mus hypertrophica  persistat.  Hanc  opinionem  sectio- 
nibus pluribus  comprobatam  esse  credit,  in  quibus 
apud  infantes,  duodecim  ad  quatuordecim  menses 
natos,  qui  hydrocephalo  laboraverant,  thymum  non 
hypertrophicam  quidem,  attamen  ejusdem  invenit  in- 
dolis et  magnitudinis,  quas  praebet  in  foetu.  Haec 
a Fingerhuth  prolata  sententia  congruit  cum  opi- 
nione Koppii,  qui  hoc  malum  e simili,  etsi  minore, 
glandulae  thymi  hypertrophia  oriri  posse  putat. 
Maxima  quidem  utriusque  mali  similitudo  exstat,  cum 
utrumque  spasmo  pulmonum  tonico  constituatur  5 ambo 


(1)  C asper’»  TVoclienschrift  133,).  N.  3(>. 

autem  distingui  possunt,  nam  malum  modo  deseri- 

I 

ptum  inter  fletum  tantum  et  vehementem  infantis 
stomacliationem  exoritur,  numquam  post  somnum  et 
sine  ullis  causis  externis,  uti  asthma  thymicum.  Af- 
fectiones catarrhales  denique  vim  magnam  in  paro- 
xysmos ejus  exserunt. 

Kopp  quatuor  praecipue  habet  symptomata 
pathognomonica: 

1)  Suppressionem  respirationis  periodicam  cla- 
more singulari  subtilissimo  incipientem,  magna  acce- 
dente anxietate. 

2)  Magnam  ad  hoc  malum  asthmaticum  propen- 
sionem, praecipue  cum  infans  eo  laborans  e somno 
expergefiat,  aut  inter  fletum  et  clamorem  vehemen- 
tem, aut  lacte  in  tracheam  irruente. 

3)  Linguam  inter  labia  porrectam. 

4)  Abnormem  glandulae  thymi  hypertrophiam,  se- 
ctione repertam. 

In  intermissionibus  percussio  sic  dicta  pectoris 
et  auscultatio  plurimum  valent  ad  diagnosin  eruen- 
dam. Percussionis  ope  in  eo  thoracis  loco,  quo  glan- 
dula jacet  hypertrophica,  per  totum  ejus  ambitum 
sonum  audimus  obtusum  et  auscultatio,  strepitum  re- 
spiratorium plane  deficere,  docet.  Alia  symptomata 

quamquam  conjuncta  constituere  possint  diagnosin, 

. • 

non  habenda  sunt  essentialia,  hypertrophiae  glandu- 
lae thymi  peculiaria,  e contrario  totam  symptomatum 
catervam,  praeter  illa  jam  oommeinorata  essentialia- 
in  multis  aliis  occurrere  videmus  morbis. 

Asthma  K oppii  igitur  morbus  est  plane  confir- 
matus et  locum  tenet  in  numero  morborum  infanti- 
lium proprium. 

PROGNOSIS. 

Ex  superioribus  facile  colligi  potest.  Morbus 
semper  valde  anceps  est,  sed  non  omnem  restitu- 
tionis in  integrum  spem  excludit,  praesertim  cum 

t . 

aegrotulus  robustus  est  et  minus  ad  mala  catarrha- 
lia  opportunus,  cum  morbus  recens  curationi  tradi- 
tur medicae,  cum  paroxysmi  rariores  tantum  intrant, 
necdum  convulsiones  exortae  sunt  universales. 

CURATIO. 

Plurimi  ab  auctoribus  commemorati  casus  fune- 
stum habuerunt  exitum.  Plerumque  parentes  infan- 
tum  serius  medicorum  auxilium  petierunt,  ita  ut  hi 

minus  accurate  tantum  morbi  decursum  observare, 

* 

nec  dijudicare  potuerint,  num  remedia  in  auxilium 
vocata  effectu  caruerint,  an  nimii  mali  progressus 
eventum  bonum  plane  impediverint.  Casus,  qui  ju- 
sto tempore  curae  medicae  traditi,  plane  sanati  esse 
narrantur,  paucissimi  tantum  exstant,  ita  ut  expe- 
rientia therapiam  constituere  nondum  potuerit.  Si 
autem  ex  adjuvantibus  ratiocinari  aliquid  liceat  et 
si  praecepta  therapiae  generalis  sequi  debeamus 
hae  fortasse  erunt  indicationes: 

1)  Primum  et  praecipuum  remedium  in  eo  est,  ut  cau- 
sam, organon  scilicet  hoc  in  casu  vitiosum,  remo- 
veamus. Exstirpatio  glandulae  hypertrophicae  ipsius 
jam  ante  longum  temporis  spatium  a Burns  propo- 
sita et  bis  in  cadaveribus  est  instituta.  Incisionem 
supra  sternum  faciendam  esse  putat  in  anteriore 
colli  parte  inter  musculos  sterno-hyoideos,  deinde  di- 
gitum, postea  autem  forcipem,  ad  exstirpationem  po- 
lyporum inventam,  inter  mediastinum  et  glandulam 
thymum  esse  applicandam;  forcipe  glandulam  pre- 
hendi debere  et  extrahi.  Haec  operatio  autem  he- 
roica difficulter  in  homine  vivo  erit  instituenda. 

2)  Glandula  forsan  removeri  poterit  methodo  ad- 

hibita  resolvente  et  quidem  remediis  antiscrophulo- 
sis  resolventibus.  Detractiones  sanguinis  locales, 
infrictiones  mercuriales , aut  applicatio  unguenti  e 
tartaro  stibiato,  non  semper  bonum  praebuerunt  suc- 
cessum. Fingerhuth  hirudines  ad  sternum  se  ap- 
plicasse, calomelanos  parvas  doses  porrexisse,  infri- 
ctiones unguenti  liydrargyri  oxydati  hydrojodici  et 
balnea  cum  Jodo  parata  optimo  cum  successu  se  ad- 
hibuisse tradit,  ita  ut  hac  curandi  ratione  in  uno 
casu  malum  plane  exstinguisset,  in  altero  stitisset, 
cum  e contrario  in  aliis  casibus  longius  pro- 
gressis haec  omnia  remedia  nihil  fere  valuerint. 

C 

Alii  usum  internum  stibii,  cicutae,  digitalis,  carbonis 
animalis,  spongiae  marinae,  valde  laudant.  Ilull- 
mann  per  biennium  pulveres  Plummeri  cum  cicuta 
in  usum  vocavit.  Omnis  therapia  autem  admodum 
dubia  est,  cum  glandula  thymus  in  asthmate  Kop- 
pii  haud  dubie  hypertrophica  tantum  sit,  non  scro- 
phulosi  affecta.  Et  si  hac  dyscrasia  sit  correpta  et 
tumefacta,  omnes  tamen  medici  practici  ingenue  fa- 
tentur, difficillime  glandulam  aliquam  externam,  hoc 
malo  affectam,  remediis  antiscropliulosis  sic  dictis 
inaximeque  laudatis  ad  resolutionem  perduci  posse. 

3)  Indicatio  tertia  temperare  jubet  motus  spasmodicos, 
ne  nimis  ingravescentes  vitae  periculum  afferant, 
priusquam  natura  aut  ars  medica  conformationis  vi- 
tium superaverit.  Huic  indicationi  praecipue  usus 
aquae  laurocerasi  internus  dosibus  minoribus  sensim 
sensimque  auctis,  optime  respondet.  Melius  ad  di- 
minuendum cordis  pulmonumque  erethismum  remedium 
secundum  virorum  doctissimorum  opinionem  vix  et  ne 
vix  quidem  invenies  et  hoc  in  casu  praecipue  est 
laudandum,  quod  usus  ejus  cautus  ne  teneris  quidem 
iufantibus  ullum  inferat  detrimentum.  Cum  vehe- 
mentiores  occurrunt  spasmi,  parvae  doses  interposi- 
tae moschi  et  florum  zinci  bonum  praebere  solent 
effectum.  Pagenstecher  zincum  hydrojodicum 
velut  remedium  specificum,  multis  casibus  probatum, 
maxime  laudat. 

4)  Uti  in  multis  morbis  cordis,  ita  hoc  etiam  in 
malo  nutritio  valde  est  restringenda,  omnis  ad  cor 
pulmonesque  congestio,  omnis  cordis  actio  aucta  im- 
pediatur et  vita  minima  quasi  sustineatur,  ad  quam 
respiratio  placida  cordisque  actio  tranquilla  suffi- 
ciunt. Hoc  modo  omnis  horum  organorum  noxia  ef- 
ficacia in  glandulam  morbosam  hujusque  reactio,  qua 

paroxysmi  mali  praecipue  evocantur,  impeditur  et  vi- 
tatur. Talibus  derivationibus  revulsionibusque  etiam 

hypertrophiae  progressus  optime  inhibentur.  Huc 

0 — 

pertinent  praesertim  detractiones  sanguinis  locales, 
saepius  repetitae  et  vesicantia  fortiora,  huic  indi- 
cationi etiam  aqua  laurocerasi  bene  respondet.  Ilaec 
curandi  methodus  in  infantibus  robustis  praecipue 
est  instituenda,  altera  modo  exposita  aegrotis  debi- 
lioribus major  est  consentanea  5 semper  autem  utra- 
que  conjuncta  in  usum  vocanda  est. 

5)  In  paroxysmo  ipso  et  tempus  deficit  et  diffi- 
cillime remedia  interna  porriguntur,  cum  aegrotus 
ca  sumere  nequeat.  Itaque  erigere  tantum  possu- 
mus infantem  et  antrorsum  fortasse  inclinare,  quod 
quidem  in  omnibus  fere  casibus  enumeratis  magnum 

laborantibus  praebuit  levamen  et  paroxysmi  vim 

« 

valde  diminuit.  Interdum  etiam  levibus  plagis  dor- 
sum verberare  et  superfusiones  frigidas  adhibere 
juvat. 

Concedere  tamen  dobemus,  curandi  methodum 
universalem  nondum  nobis  innotuisse.  Fortasse  tem- 
poribus futuris,  cum  plures  habebimus  observationes 
et  accuratiorem  pathologiam,  cum  mali  essentiam  me- 

lius  noverimus,  etiain  therapia  aptior  constituetur, 
quod  quidem  semper  difficillimis  medicae  artis  ope- 
ribus annumerandum  erit,  cum  physiologica  de  glan- 
dulae thymi  functione  notitia  nimis  exilis  sit  atque 
doceat,  nihil  quam  organon  esse  nimis  solitarium, 
omni  cum  aliis  corporis  organis  nexu  et  commercio 


carens. 


VITA. 

Ego  Carolus  Frid.  Leopoldus  Gunkel 
Heiligenstadiensis,  fidei  catholicae  addictus,  anno 
hujus  saeculi  decimo  sexto  natus  sum  patre  Chri- 
stiano, quem  vivum  et  integrum  hucusque  mihi 
servavit  Deus  optimus  maximus,  matre  There- 
sia,  quam  morte  mihi  ereptam  jam  ex  decem 
annis  pio  animo  lugeo.  Schola  relicta  provin- 
ciali, gymnasium  Heiligenstadiense,  quod  tunc 
temporis  directore  Lingemann  eoque  defun- 
cto directore  Rinke  florebat,  et  etiamnum  flo- 
ret, per  sex  annos  frequentavi.  Omnibus  hu- 
jus temporis  praeceptoribus  meis  summe  vene- 
randis maximas  gratias  publice  agere  me  posse, 
maxime  gaudeo.  Testimonio  maturitatis  instru- 


ctus  anno  mdcccxxxiii.  Berolinum  petii  et  inter 
cives  instituti  'medico-cbirurgici  Friderico  - Gui- 
lelmiani  receptus,  per  quadriennium  hisce  inter- 
fui praelectionibus : 

111.  Wolff  de  hodegetice,  logice  et  psy- 
chologia;  111.  Link  de  botanice  et  historia  na- 

turali;  Cei.  Turte  de  physice  et  pharmacia; 
Cei.  Mitscherlich  de  chemia;  111.  Schlemm 
de  osteologia,  syndesmologia  et  splanchnologia; 
111.  Mueller  de  anatomia  universa,  de  anato- 
mia  organorum  sensuum  et  de  physiologia.  In 
arte  cadavera  rite  secandi  111.  Mueller  et  111. 
Schlemm  duces  mihi  fuere.  Praeterea  disse- 
rentes audivi:  111.  Fr.  Hufeland  de  patholo- 
gia  generali,  semiotice  et  therapia,  tam  generali 
quam  speciali;  Cei.  Eck  de  physiologia;  111. 
Horn  de  pathologia  speciali,  de  morbis  syphi- 
liticis et  psychicis;  III.  Os ann  de  materia  me- 
dica, de  fontibus  medicatis  et  de  auxilio  in  re- 
pentinis vitae  periculis  praestando;  Cei.  Ca- 
s.per  de  arte  formulas  medicas  concinnandi  et 


de  medicina  forensi?  111.  Klugede  arte  fascias 
rite  imponendi,  de  ossium  fracturis  et  luxationi- 
bus, de  chirurgia  generali,  de  arte  obstetricia, 
de  akiurgia;  III.  Jiingken  de  akiurgia,  de  chi- 
rurgia speciali  et  de  ophthalmiatrice  ? III.  Hek- 
ker  de  Celsi  libris  et  Burserii  institutionibus; 
Cei.  Froriep  de  akiurgia  et  anatomia  chi- 
rurgica. Exercitationibus  clinicis  medicis,  chi- 
rurgicis,  obstetriciis,  opbthalmiatricis , medico- 
forensibus  interfui  virorum  Illustrissimorum  et 
Celeberrimorum  Bartels,  Wolff  juu.,  Osann, 
Bust,  de  Graefe,  Jiingken,  Wagner, 
Kluge. 

Quod  ad  rem  veterinariam  scholas  audivi 
Cei.  Gurlt  de  zootomia,  Cei.  Reckleben 
de  epizootiis  et  zoodiaeta,  Beat.  N au  manu 
de  equorum  forma  externa  et  habitu;  clinicum 
frequentavi  veterinarium  duce  Cei.  Hertwig. 

Quadriennio  studiorum  absoluto,  ab  ineunte 
mense  Octobri  hujus  anni  in  nosodochio  Ca- 
ritatis medico-chirurgi  inferioris  munere  fungor. 


Jam  vero  tentaminibus  tam  philosophico  quam 
medico  et  examine  rigoroso  superatis,  disser- 
tatione et  thesibus  rite  defensis,  spero  fore,  ut 
summi  in  medicina  et  chirurgia  honores  mihi 
tribuantur. 


THESES. 

I 

1.  Infusum  florum  Chamomillae  in  chirurgia  Pa- 

t • 1 

nacaea. 

2.  Scirrhus  ex  inflammatione  nunquam  oritur. 

3.  Omnes  febres  contagiosae  exanthematicae 

sunt. 

4.  In  hernia  mobili  operatio  non  plane  rejicienda. 

5.  Febris  puerperalis  genuina  non  existit. 

